B4-0879, 0888, 0889, 0893, 0911, 0916 og 0922/96

Beslutning om Kommissionens informationspolitik siden 1988 i forbindelse med BSE samt de foranstaltninger, der er truffet for at gennemfoere eksportforbuddet og udrydde sygdommen

Europa-Parlamentet,

- der henviser til svarene den 16. juli 1996 fra kommissionsformand Santer og kommissaer Fischler vedroerende beslutningerne om BSE,

- der henviser til sine beslutninger af 14. juni 1990 (( EFT C 175 af 16.07.1990, s. 173.)) om BSE, af 22. januar 1993 (( EFT C 42 af 15.02.1993, s. 273.)) om bovin spongiform encefalopati (BSE) paa grundlag af betaenkning A3-0368/92, af 28. marts 1996 (( EFT C 117 af 22.04.1996, s. 55.)) om Kommissionens foranstaltninger mod kogalskab (BSE) og af 6. juni 1996 (( Protokollen af denne dato, del II, punkt 11.)) om konsekvenserne af afgoerelserne fra samlingen i Raadet af landbrugsministre den 3.-4. juni 1996 om indfoerelse af foranstaltninger til udryddelse af BSE,

A. der henviser til resultatet af den offentlige hoering arrangeret af Miljoeudvalget og Landbrugsudvalget den 24.-25. juni 1996 og til, at Kommissionen endnu ikke har opfyldt alle Parlamentets krav,

B. der henviser til de nuvaerende katastrofale foelger af krisen paa grund af «kogalskaben», som hver dag viser sig mere kompliceret og indebaerer flere foelger, og til, at denne krise har medfoert et tab af tillid i befolkningen ikke blot til foedevaresektoren, men ogsaa til de administrativt og politisk ansvarlige, der staar for forvaltningen af krisen, saavel paa EU-plan som paa nationalt plan,

C. der henviser til de seneste presseforlydender om BSE og mulige afgoerelser om informationspolitikken over for EU's forbrugere og den mulige overtraedelse af forbuddet mod eksport af britisk oksekoed,

1. beklager, at visse af Kommissionens tjenestegrene og medlemsstaterne tilsyneladende havde uvilje mod at behandle BSE-krisen paa en gennemskuelig maade, da den opstod; er af den opfattelse, at der boer goeres alt for at forbedre de europaeiske institutioners effektivitet og trovaerdighed, idet de ofte anklages for uigennemskuelige beslutningsprocedurer og en distanceret holdning til borgernes egentlige behov;

2. er foruroliget over, at et internt kommissionsdokument, offentliggjort i pressen, lader formode, at Kommissionen har svigtet sin pligt til at informere paa en passende maade om farerne ved BSE og endog har opfordret en medlemsstat til ikke at offentliggoere resultaterne af sine undersoegelser;

3. fastholder, at der boer fremskaffes fuldstaendige baggrundsoplysninger om alle de skridt, Kommissionen og andre EU-myndigheder har taget, siden BSE foerst blev konstateret i 1980'erne; alle former for misinformation eller fortielse af oplysninger skal afklares ved den kommende undersoegelse og Parlamentet underrettes om dens resultater;

4. understreger, at denne sygdom ikke kan udryddes, saa laenge det indre markeds funktionsdygtighed har forrang frem for beskyttelsen af forbrugernes sundhed og folks liv baade i og uden for Den Europaeiske Union;

5. opfordrer i den forbindelse Kommissionen til at tage sin nuvaerende interne organisationsstruktur op til fornyet overvejelse med henblik paa at oege effektiviteten og soerge for oeget kontrol med foedevaresikkerhed, forbrugerbeskyttelse og folkesundhed i naert samarbejde med medlemsstaternes kompetente instanser;

6. kraever hasteforanstaltninger fra Kommissionens side med fastsaettelse af afskraekkende sanktioner mod de erhvervsdrivende, som er ansvarlige for overtraedelser og ulovlig handel, hvorved de muliggoer en omgaaelse af embargoen mod importoererne af oksekoed fra Det Forenede Kongerige;

7. henleder Kommissionens opmaerksomhed paa, at Parlamentet forbeholder sig ret til at undersoege paastande om daarlig administration paa dette omraade, baade paa faellesskabs- og nationalt plan, og at nedsaette et undersoegelsesudvalg;

8. paalaegger sin formand at sende denne beslutning til Raadet, Kommissionen og medlemsstaternes parlamenter.